Ernst Stavro Blofeld

Ernst Stavro Blofeld je fiktívny darebák zo série románov a filmov Jamesa Bonda, ktorú vytvoril Ian Fleming. Hlavný zločinec s ambíciami na ovládnutie sveta je úhlavným nepriateľom britského agenta MI6 Jamesa Bonda. Blofeld je hlavou celosvetovej zločineckej organizácie SPECTRE a v rámci tejto organizácie je bežne označovaný kódovým označením číslo 1. Vo filmoch sa zmena vzhľadu (čiže herca) vysvetľuje ako výsledok plastickej operácie.

Najviac sa opakujúci antagonista vo filmovej sérii. Blofeld sa objavuje v troch románoch ako aj v ôsmich filmoch od Eon Productions a to Srdečné pozdravy z Ruska (1963), Thunderball (1965), Žiješ len dvakrát (1967), V tajnej službe Jej veličenstva (1969), Diamanty sú večné (1971), Len pre tvoje oči (1981), Spectre (2015) a Nie je čas zomrieť (2021). Posledné dva filmy sa odohrávajú v rebootovanej kontinuite, ktorá Blofelda označuje aj ako Franza Oberhausera. Blofeld sa objavuje aj vo filme Nikdy nehovor nikdy (1983), remaku bondovky Thunderball, ktorý neprodukoval Eon.

Blofelda si na obrazovke zahrali Anthony Dawson, Donald Pleasence, Telly Savalas, Charles Gray, John Hollis, Max von Sydow (remake) a Christoph Waltz. Pôvodne bolo vo filmoch zvykom neukazovať Blofeldovu tvár, iba detailné zábery jeho obrysov a rúk, ktoré hladili jeho bielu modrookú perzskú mačku. Jeho tvár sa odhalí až v Žiješ len dvakrát, keď sa Bondovi prvýkrát predstavil osobne.

Blofeld bol mnohokrát spotvorovaný alebo zosmiešňovaný. Objavil sa napríklad ako Dr. Evil v komickej sérii Austina Powersa, v kreslených filmoch Simpsonovci, Inspector Gadget s postavou Dr. Clawa či Danger Mouse s postava baróna Silasa Greenbacka.

 Knižné zobrazenie 
Podľa románu sa Blofeld narodil 28. mája 1908 (čo je tiež Flemingov dátum narodenia) v Gdingen, cisárskom Nemecku (teraz Gdyňa, Poľsko); jeho otec Ernst George Blofeld bol Poliak a jeho matka Maria Stavro Michelopoulos bola Grékyňa, odtiaľ pochádza aj jeho grécke stredné meno Stavro.

Postavu pôvodne napísal Fleming ako fyzicky mohutne stavaného muža, ktorý mal výšku okolo 1,90 m a vážil zhruba 127 kg.

 Filmové zobrazenie 

 Filmy (stará séria) 
Vo filmovej sérii sa Blofeld prvýkrát objavil vo filme Srdečné pozdravy z Ruska (v titulkoch pripočítaný ako „Ernst Blofeld“, hoci meno vo filme nebolo počuť) kde mal iba vedľajšiu rolu. Podobnú úlohu mal aj v Thunderballe (bez uvedenia v titulkoch). V týchto dvoch vystúpeniach sa nikdy nevysloví jeho meno, nevidno mu tvár a je viditeľná iba spodná časť tela, keď hladí svoju typickú bielu mačku.

V treťom, štvrtom a piatom vystúpení – Žiješ len dvakrát, V tajnej službe Jej veličenstva a Diamanty sú večné – je hlavným antagonistom a stretáva sa s Bondom zoči-voči. Bond prvýkrát naživo stretol Blofelda počas akcie v dúpäti sopky filmu Žiješ len dvakrát. Vo filmovej verzii V tajnej službe Jej veličenstva nie je skutočným vrahom Tracy Bondovej (Diana Rigg) – skôr sa snaží nechať Tracy zabiť. Riadi auto, z ktorého Irma Bunt (Ilse Steppat) vystrelila smrteľné výstrely na Tracy, niekoľko minút po tom, čo sa vydala za Bonda. Počas úvodnej sekvencie Diamanty sú večné Bond neúnavne hľadá Blofelda z cieľom pomsty. Keď ho nájde, ako dohliada nad úkonmi plastickej chirurgie, tak ho 007 utopí v bahennom kúpeli a povie: „Vitajte v pekle, Blofeld.“ Časom sa samozrejme ukáže, že muž, ktorého zabil Bond, je Blofeldov duplikát. Bond sa opäť stretol s Blofeldom, ktorého osud na konci filmu zostal nejednoznačný.

V šiestom vystúpení – v predkreditovej (úvodnej) sekvencii Len pre tvoje oči – je anonymný, holohlavý, darebák, ktorý používa invalidný vozík a opäť sa pokúša zabiť Bonda. Kvôli vtedy prebiehajúcemu právnemu sporu zostal Blofeld v tomto filmu nemenovaný. Jediným vodítkom pre jeho identitu je charakteristická biela mačka, podobné oblečenie ako pri jeho predchádzajúcich vystúpeniach na obrazovke, dialóg naznačujúci, že sa s Bondom už stretli, a skutočnosť, že scéna sa začína tým, že Bond vzdáva úctu pri Tracyinom hrobe. Toto producenti považovali za prostriedok na poskytnutie „okamžitého prepojenia kontinuity“ z minulosťou.

Vo filmoch mal Blofeld rôzne charaktery, nakoľko ho zväčša hrali vždy iný herci. Vo filmoch Srdečné pozdravy z Ruska a Thunderball má hlavu plnú čiernych vlasov; holá hlava a tvárová jazva po súboji vo filme Žiješ len dvakrát; holá hlava bez jazvy alebo ušných lalôčikov v Tajnej službe Jej veličenstva; strieborno-šedé vlasy v Diamanty sú večné a opäť plešatú hlavu v Len pre tvoje oči. Táto metamorfóza sa zhoduje s Flemingovým literárnym stvárnením majstra zločinu, ktorý sa pri zachovaní anonymity vynasnaží, vrátane použitia plastickej chirurgie. Vo filmoch často nosí šedé sako, aj keď vo svojich prvých dvoch vystúpeniach vo filmovej sérii má na sebe čierny oblek.
+#Poradie bondovkyFilmRokHerecBlofeldova prezývkaPoznámka11Dr. No1962vo filme sa postava neobjavuje, zaznieva iba organizácia SPECTRE pre ktorú Dr. No pracuje.22Srdečné pozdravy z Ruska1963Anthony Dawsončíslo 1nevidno Blofeldovi do tváre34Thunderball1965číslo 145Žiješ len dvakrát1967Donald Pleasencečíslo 156V tajnej službe Jej veličenstva1969Telly SavalasComte Balthazar de Bleuchamp67Diamanty sú večné1971Charles GreyWillard Whyte712Len pre tvoje oči1981John Hollispo páde do komína postava zomrela

 Filmy (nová séria) 
Po právnych sporoch koncom roka 2013 získali tvorcovia bondoviek plné autorské práva na postavy a koncepty Blofelda a SPECTRE. Blofeld sa následne znovu objavil v Spectre, ktorú hral Christoph Waltz. V tejto kontinuite sa narodil ako Franz Oberhauser, syn Hannesa Oberhausera (postava z pôvodnej poviedky Chobotnička) a nejedná sa o toho starého Blofelda. Postupom času vytvoril globálnu zločineckú organizáciu známu ako Spectre. Navyše sa ukázalo, že darebáci z predchádzajúcich Craigových filmov – Le Chiffre (Mads Mikkelsen), Mr. White (Jesper Christensen), Dominic Greene (Mathieu Amalric) a Raoul Silva (Javier Bardem) – skutočne pracovali pre Spectre.

Bond sa stretne s Blofeldom pri vyšetrovaní celosvetovej teroristickej siete, neskôr odhalenej ako Spectre. Bond zistí, že Blofeld sa snaží prevziať kontrolu nad Nine Eyes, globálnym sledovacím programom, s pomocou zradného agenta Spoločnej spravodajskej služby Maxa Denbigha (Andrew Scott) a organizuje teroristické útoky, aby ospravedlnil existenciu programu.

Blofeld, ktorého opäť stvárnil Waltz, sa objavil aj v roku 2021 v bondovke Nie je čas zomrieť. Od svojho zajatia bol päť rokov držaný na samotke vo väznici Belmarsh, ale tajne ovládal Spectre a predstieral šialenstvo. Blofeld nechá agentov ukradnúť biologickú zbraň „Heracles“ a nalákať Bonda na stretnutie vysokopostavených agentov Spectre v nádeji, že ho nakazí a zabije.

Toto spracovanie Blofelda hercom Waltzom má opäť vlasy sivkastej farby. Jeho znetvorenie neskôr vo filme odráža jazvu a slepé oko ako verzia Pleasence. Krátko sa zobrazuje aj s bielou perzskou mačkou, nápadne podobnou tej z filmov z éry Seana Conneryho. 
+#Poradie bondovkyFilmRokHerecBlofeldova prezývkaPoznámka124Spectre2015Christoph WaltzFranz Oberhauseruž neoznačovaný ako „číslo jedna“ 225Nie je čas zomrieť2021

 Filmy (neoficiálne) 
Film Nikdy nehovor nikdy je remake štvrtej oficiálnej bondovky s Connerym. Blofeld sa v tomto diele nestretol s Bondom.
#FilmRokHerecBlofeldova prezývkaPoznámka1Nikdy nehovor nikdy1983Max von Sydowčíslo 1postava nejako nesúvisí s kontinuitou oficiálnych filmov

 Flemingové knihy 
#Poradie bondovkyKnihaRokBlofeldova prezývkaPoznámka19Thunderball1961číslo 2v románoch bol pod prezývkou „číslo jedna“ označovaný Emilio Largo211On Her Majesty's Secret Service1963312You Only Live Twice1964

 Fakty a zaujímavosti 

 Anthony Dawson, ktorý hral Blofelda v prvých dvoch filmoch sa už objavil v prvej bondovke Dr. No ako profesor R. J. Dent.
 Herec Charles Grey hrajúci vo filme Diamanty sú večné Blofelda sa štyri roky predtým objavil ako Henderson, Bondov spoločník.
 Pôvodne bol do role Blofelda vo filme Žiješ len dvakrát obsadený Jan Werich.

 Galéria 

 Referencie 

 Iné projekty 

 Externé odkazy 
 Postavy.cz

 Zdroj 

Kategória:Fiktívne postavy
Kategória:Literárne postavy
Kategória:Filmové postavy
Kategória:Postavy v Jamesovi Bondovi